open-index/open-wikipedia-markdown huggingface dataset:
Montluçon

**Montluçon** er en by og kommune i departementet Allier i regionen Auvergne-Rhône-Alpes sentralt i Frankrike. Montluçon er den største byen og *[[sous-préfecture]]* i departementet Allier.

Montluçon ligger ved elva Cher, 80&nbsp;km sørvest for Moulins med Orléans-jernbanen.

## Historie
Byen, som tidligere var en del av hertugdømmet Bourbon, ble tatt av engelskmennene i 1171, og av Filip Augustus i 1181. Engelskmennene ble slått utenfor bymuren på 1300-tallet.

## Befolkningsutvikling
***Antall innbyggere i kommunen Montluçon***

## Referanser


## Eksterne lenker
* 
* Kommunedata INSEE
Saint-Amand-Montrond

**Saint-Amand-Montrond** er en by og kommune sentralt i Frankrike. Den er *[[sous-préfecture]]* (underprefektur) i departementet Cher i regionen Centre-Val de Loire. Byen ligger ved elva Cher og har om lag 11&nbsp;000 innbyggere.

## Geografi
Byen ligger ved Chers østlige bredd. Elva skiller byen fra kommunen Orval på den andre siden. To bruer knytter de to kommunene sammen.

## Historie
Det har vært bosetninger ved Saint-Amand tilbake til førhistorisk tid. Tre byer ble delt i middelalderen, Saint Armand le Chastel, Montrond og Saint Armand sous Montrond.

## Befolkningsutvikling
***Antall innbyggere i kommunen Saint-Amand-Montrond***

## Referanser


## Eksterne lenker
* 
* Kommunedata INSEE
Leroy Burrell

**Leroy Russel Burrell** (født 21. februar 1967) er en tidligere amerikansk friidrettsutøver (sprinter). Han satte to ganger ny verdensrekord på 100 meter. I juni 1991 løp han på 9,90 og satte dermed ny verdensrekord. En måned senere ble den slått av Carl Lewis som løp 100 meter på 9,86. Burrell forbedret denne rekorden med ett hundredels sekund i 1994 da han løp på 9,85. Dene rekorden stod fram til olympiaden i Atlanta i 1996 da Donovan Bailey løp på tiden 9,84.

Burrell har vunnet flere stafettgull på 4 x 100 meter, VM 1991, VM 1993 og OL 1992. I OL-finalen i 1992 satte laget, som bestod av Mike Marsh, Burrell, Dennis Mitchell och Carl Lewis, ny verdensrekord med tiden 37,40. Denne tiden ble tangert av laget Jon Drummond, Andre Cason, Mitchell og Burrell i VM-semifinalen i Stuttgart i 1993.
## Referanser


## Eksterne lenker
*
Moe skole

**Moe skole** er en 10-årig grunnskole i Sandefjord. Skolen drives i henhold til Privatskoleloven av Det evangelisk-lutherske kirkesamfunn (DELK). Skolen har godkjennelse for inntil 140 elever.

Skolen holder til i Moveien, og det har vært kontinuerlig skoledrift der siden ca. år 1900. I 1995 brant skolen og kirken ned til grunnen og kun en liten del av bygget ble stående tilbake. I november 1997 stod det nye bygget ferdig. Omtrent samtidig kjøpte menigheten også en enebolig, og i 2008 ble det kjøpt ytterligere en enebolig. Begge eneboligene benyttes i dag til klasserom, kontorer og lager. I 2009 ble det bygget tilbygg på drøyt 500 kvadratmetre.

## Referanser


## Eksterne lenker
*
George Town (Caymanøyene)

**George Town** er hovedstaden på Caymanøyene. Den ligger på øya Grand Cayman. George Town har  innbyggere (2018). Byen er en viktig cruisehavn og  betjenes av flyplassen Owen Roberts internasjonale lufthavn.

## Referanser
Étampes

**Étampes** er en kommune i de sørlige forstedene til Paris i Frankrike, men har status som by. Étampes ligger 48,1&nbsp;km fra sentrum av Paris, og er *[[sous-préfecture]]* (underprefektur) i departementet Essonne.

Étampes, i lag med nabokommunane Morigny-Champigny og Brières-les-Scellés, danner et byområde med 26&nbsp;604 innbyggere (1999). Dette urbane området er en drabantby til Paris.

## Historie
Étampes (latinsk: *Stampae*) eksisterte på begynnelsen av 600-tallet og tidlig i middelalderen ble den en del av den franske kronen. I løpet av middelalderen var det flere rådsforsamlinger her og det mest kjente fant sted i 1130, som førte til at Innocent II ble regnet som den rettmessige paven. I 1652, under borgerkrigen Fronde ble byen hardt rammet av de kongelige troppene ledet av Henri de la Tour d'Auvergne fra Turenne.

## Geografi
Étampes ligger ved elva Chalouette, ei sideelv til Juine.

## Befolkningsutvikling
***Antall innbyggere i kommunen Étampes***

## Referanser


## Eksterne lenker
* 
* Kommunedata INSEE
Roger Dahl

**Roger Dahl** (født 1951) er en norsk hundekjører fra Alta i Finnmark som regnes som en av grunnleggerne av Finnmarksløpet. 

Han er mest kjent for sin innsats i Finnmarksløpet som er Europas lengste sledehundløp og som han har fullført 27 ganger. Han vant i 1992, 2005 og FL2011 (åpen klasse - 1000 km). 

I 2005 hadde Finnmarkløpet NM-status og Roger Dahl ble dermed også Norgesmester dette året. Han har brutt Finnmarksløpet kun én gang, da han kjørte han med schäferhunder i stedet for huskies. I 2011 var Finnmarksøpet godkjent som NM, og han ble norgesmester og mottok kongepokalen.

Han har også også deltatt i Femundløpet og Pasvik Trail en rekke ganger og tok bronsemedalje i VM i hundekjøring 2011 (Femundløpet 2011).

## Referanser


## Eksterne lenker
*
Pampulha

**Pampulha** er både en innsjø og et nabolag i Minas Gerais' hovedstad, Belo Horizonte i Brasil. Innsjøen ble opprettet i 1940-åra av den berømte borgermesteren og senere brasilianske presidenten Juscelino Kubitschek.

Pampulha-området er en av Belo Horizontes viktigste turistattraksjoner. Stedet har mange moderne byggverk av arkitekten Oscar Niemeyer. Disse ble i 2016 oppført på UNESCOs verdensarvliste. Sankt Frans av Assisis kirka er et av Pampulhas best kjent bygninger. Blant andre viktige byggverk omkring innsjøen er et kunstmuseum, to parker, to store idrettsanlegg og flere fine hus.

En av Belo Horizontes tre flyplasser ligger i nærheten av kunstmuseet ved innsjøen. Den var byens viktigste, men ble altfor liten i forhold til hovedstadens behov. Pampulha-flypass er nå kun for lokale fly, dvs, flyturer i Minas Gerais. 

## Referanser


## Eksterne lenker
*
Kyrie Eleison (musikkvideo)

***Kyrie Eleison*** er den første musikkvideoen fra progressiv metal bandet Fates Warning.

Videoen er fra musikkalbumet *[[The Spectre Within]]* fra 1986. Sangen er på soundtracket til filmen *River's Edge* fra samme år, med blant andre Keanu Reeves og Dennis Hopper. Musikkvideoen inneholder kun klipp fra filmen.

## Eksterne lenker
Through Different Eyes (musikkvideo)

-
***Through Different Eyes*** er en musikkvideo fra progressiv metal-bandet Fates Warning.

Videoen er fra musikkalbumet *[[Perfect Symmetry]]* fra 1989. Den er utgitt på hjemmevideoen *[[The View from Here]]* og samlevideoen *Video Meltdown* fra Metal Blade Merchandise.

## Eksterne lenker
* Through Different Eyes på YouTube
Askeladden (kulturminnedatabase)

**Askeladden** inneholder informasjon om kulturminner og kulturmiljøer som er vurdert som verneverdige eller som krever videre undersøkelser for å avklare bevaringsverdi. Kulturminneloven og Svalbardmiljøloven står sentralt i denne vurderingen, men mange kulturminner er også vernet ved at de står i nasjonale eller regionale lister over objekter som er faglig vurdert som viktige. Registeret omfatter både arkeologiske kulturminner og nyere tids kulturminner som ettereformatoriske bygg, anlegg og kirker.

Askeladden er først og fremst et verktøy for kulturminneforvaltningen. Ved behov gis det tilgang for andre deler av forvaltningen, forskere, studenter, samt konsulenter som jobber med konsekvensutredninger og planarbeid.

Fra og med høsten 2009 er deler av databasen Askeladden gjort allment tilgjengelig gjennom nettstedet Kulturminnesøk.
Norgesrekordhistorikk på 200 m bryst

Oversikt over utviklingen av norgesrekorder på 200 m brystsvømming for både langbane (50 meter) og kortbane (25 meter).

Sist oppdatert: 24. juli 2013

## Langbane
### Menn

### Kvinner

## Kortbane
### Menn (svømmeregel 3)

### Menn (svømmeregel 2)

### Menn (svømmeregel 1)

### Kvinner

## Eksterne lenker
* Norges svømmeforbund

## Andre norgesrekorder
Anarchy Divine (musikkvideo)

***Anarchy Divine*** er en musikkvideo fra progressiv metal bandet Fates Warning.

Videoen er fra musikkalbumet *[[No Exit]]* fra 1988. Hele videoen er i svart/hvitt. Den er utgitt på hjemmevideoen *[[The View from Here]]*.

## Eksterne lenker
* Anarchy Divine på YouTube
Quest3D

**Quest3D** er en 3D-motor og utviklingsplattform. Den er i hovedsak brukt til arkitektur-, produkt- og designvisualiseringer, videospill, programvare for trening og simuleringer. Data fra 3D-animasjon- og CAD-pakker som Maya, 3D Studio Max and AutoCAD kan eksporteres til Quest3D og bli brukt til å lage interaktive 3D-applikasjoner. Quest3D er utviklet av Act-3D B.V. i Nederland. Første versjon ble lansert i september 2001.

## Utviklingsmiljø

En av de viktigste karakteristikkene ved Quest3D er måten å programmere på. Til forskjell fra den vanlige måte å programmere på i språk som for eksempel C++, er utviklingsmiljøet i Quest3D nesten fullt ut grafisk. En annen bemerkelsesverdig egenskap er det faktum at utvikleren kan programmere en applikasjon samtidig som det kjører. Dette betyr at det ikke er behov for å kompilere kode, i motsetning til ved vanlige utviklingsmetoder.

### Applikasjonslogikk
Quest3D-applikasjoner utvikles ved å koble sammen funksjonelle komponenter kalt 'kanaler'. De sammenkoblede komponentene danner ett tre som representerer den faktiske programstrukturen. 3D-motoren traverserer treet hver frame og kjører den logikken som finnes i de enkelte komponentene. Dette resulterer i en 3D-applikasjon som kjører i sanntid.

Steg som kompilering og tolking av skript er unødvendig fordi kanalene består av ferdig kompilert kode skrevet i C++. Applikasjoner som krever tolkning av script eller må kjøres gjennom en virtuell maskin vil i mange tilfeller oppleve redusert ytelse i forhold til applikasjoner ferdig kompilert til maskinkode.

### Editorer
Utviklingsmiljøet i Quest3D består av editorer for å lage kanaltreene, redigere 3D-objekter og animasjoner, programmere HLSL-shadere og redigere LUA-script.

### Publisering
Ferdige Quest3D-applikasjoner kan publiseres som kjørbare Windows filer eller bli vist på internettsider. Nettlesere som støtter dette er Internet Explorer og Firefox.

## Systemkrav
* Windows 2000, Windows XP, Vista (64 or 32 bit) og DirectX 9
* 256 MB RAM
* 1&nbsp;GHz Prosessor
* DirectX kompatibelt skjermkort
* 32 MB videominne
* 400MB ledig harddisk-plass

En del funksjonalitet i Quest3D krever andre spesifikasjoner.

## Lisens
Quest3D kommer med lisenser for kommersielt bruk og utdanningsformål.

## Applikasjoner
Videospill, arkitektur visualiseringer, Seriøse spill, simuleringer, TV- og Film-produksjoner.

## Spilltitler
*Audiosurf er et IGF-prisvinnende pusle-/musikkspill laget av Invisible Handlebar.
*Ship simulator er et skipssimulatorspill utviklet av VSTEP
*Leo der Haze er et spill for barn, utviklet av Ovos real-time 3D
*Chicken Football et spill, utviklet av Paladin Studios for humanitære organisasjoner.
*The Endless Forest Et onlinespill og sosial skjermbeskytter, utviklet av Tale of Tales
*Twinners Et interaktivt videospill. Spansk demo

## Kilder
* DevMaster.net Quest3D spesifikasjoner
* Gamasutra "Rapid gameplay iterations are crucial to me, so I use Quest3D for everything else.", Dylan Fitterer i "The road to IGF"

## Eksterne lenker
* 
* 
* Quest3D blog
Uh Huh Her

***Uh Huh Her*** er et album fra 2004 av den engelske sangeren PJ Harvey. Albumet ble skrevet og spilt inn over en toårsperiode i Dorset og Los Angeles. Mye av innpillingen ble gjort av Harvey alene i hennes fire- og åttespors hjemmestudio der hun selv spilte gitar, keyboard og trommemaskin. For første gang siden 4-Track Demos i 1993 både produserte og spilte hun alle instrumentene selv med unntak av de siste trommesporene som ble håndtert av Rob Ellis. Den siste miksingen ble utført av Head i Devon høsten og vinteren 2003.

På innsiden av albumomslaget finnes en lang rekke selvportretter Harvey har tatt opp gjennom årene i tillegg til håndskrevne notater hun samlet opp mens hun skrev sangene til *Uh Huh Her* &ndash; notater som «Scare yourself», «Too normal? Too PJ H?» og «All that matters is my voice and my story». Harvey la ut på en sjumåneders turné etter denne utgivelsen sammen med Rob Ellis og to nye bandmedlemmer, bassgitaristen Dingo og gitaristen Josh Klinghoffer, der hun blant annet var innom Glastonbury-festivalen og varmet opp for Morrissey.

## Sporliste
Alle sangene er skrevet av PJ Harvey.

# «The Life & Death of Mr. Badmouth» &ndash; 4:53
# «Shame» &ndash; 2:33
# «Who the Fuck?» &ndash; 2:09
# «Pocket Knife» &ndash; 3:44
# «The Letter» &ndash; 3:22
# «The Slow Drug» &ndash; 3:25
# «No Child of Mine» &ndash; 1:08
# «Cat on the Wall» &ndash; 3:03
# «You Come Through» &ndash; 2:48
# «It's You» &ndash; 4:13
# «The End» &ndash; 1:23
# «The Desperate Kingdom of Love» &ndash; 2:44
# Untitled («Seagulls») &ndash; 1:11
# «The Darker Days of Me & Him» &ndash; 4:34

## Singler og promovideoer
# «The Letter»
# «You Come Through»
# «Shame»
# «Who the Fuck?»

## Personell
*PJ Harvey: vokalist, elektrisk og akustisk gitar, bassgitar, piano, melodika, trekkspill, autoharpe, produsent, miksing
*Rob Ellis: trommer, perkusjon, støttevokalist
*Head: miksing, støttevokalist
*Evelyn Isaac: støttevokalist
*Rob Crane og Maria Mochnacz: artwork

## Eksterne lenker
*
Ungfinska partiet

**Ungfinska partiet** (*finsk: Nuorsuomalainen Puolue*) er et tidligere politisk parti i Finland. Partiet ble stiftet i 1894, først som en fraksjon innenfor det Finska partiet. Partiet deltok som eget parti i det første valget til enkammerlantdagen i 1907. Det ble splittet i 1918.

Partiets viktigste standpunkt var motstand mot det man oppfattet som en unnvikende holdning hos de såkalte *gammalfinnarna* i Finska partiet overfor de russiske myndighetene. Ungfinnene ønsket å motarbeide russifiseringsforsøk gjennom passiv motstand, lovlighetskontroll og henvisning til den finske konstitusjonen.

Blant partiets fremste medlemmer, og representanter i det finske senatet, var de to senere presidentene Kaarlo Juho Ståhlberg og Pehr Evind Svinhufvud.

Partiet ble splittet i 1918, da den politiske dagsorden ble forandret i og med selvstendigheten. I spørsmålet om fremtidig statsskikk tilhørte Svinhufvud monarkistene og Ståhlberg republikanerne. Partiets venstrefløy sluttet seg til Framskrittspartiet mens høyrefløyen ble en del av samlingspartiet.

## Arvtagere i nyere tid
Partiet **Ungfinnarna** ble opprettet i 1994. Partiet så seg som en videreføring av en liberal arv etter Ungfinska partiet. Ungfinnarna var representert i Riksdagen 1995 - 1996, og ble oppløst i 1999.

## Referanser
UiOs menneskerettighetspris – Lisl og Leo Eitingers fond

**UiOs menneskerettighetspris – Lisl og Leo Eitingers fond** deles ut av Universitetet i Oslo og Lisl og Leo Eitingers fond til personer som har ytt viktige bidrag i de felt som professor Leo Eitinger var opptatt av. Prisen kalles ofte UiOs menneskerettighetspris eller Lisl og Leo Eitingers pris (eller bare Eitingerprisen), men heter formelt «UiOs menneskerettighetspris – Lisl og Leo Eitingers fond».

## Vinnere
*2023 *[[Demenskoret]]*, Ingrid Gjessing Linhave og Kim Wigaard
*2022 Andrea Pető
*2021 Jens Petter Gitlesen
*2020 Marcelline Budza
*2019 Seyran Ates
*2018  Nora Sveaass
*2017  İştar Gözaydın
*2016 Diana Kordon
*2015 Deeyah Khan 
* 2014 Fabrizio Gatti, italiensk journalist 
* 2013 Manfred Nowak 
* 2012 Robert Quinn 
* 2011 Robert Quinn og Scholars at Risk, grunnlegger av menneskerettighetsorganisasjonen Scholars at Risk, som arbeider for forfulgte akademikere over hele verden
* 2011 Nawal El Saadawi, egyptisk menneskerettighetsforkjemper
* 2010 Sonja Biserko, Chair Helsinki Committee for Human Rights in Serbia
* 2009 Nils Johan Lavik
* 2008 Erik Møse, dommer ved Den internasjonale straffedomstolen for Rwanda
* 2007 Khaled Abou El Fadl, islamprofessor fra USA
* 2006 	Ole Henrik Magga, sameaktivist
* 2005 	Theo van Boven, nederlandsk folkerettsspesialist 
* 2002 	Asma Jahangir, pakistansk advokat 
* 2001 	Magen David Adom (MDA) og Palestine Red Crescent Society (PRCS)
* 2000 	Radhika Coomaraswamy, srilankisk senterleder 
* 1998 	Maria Paz Rojaz Baeza, chilensk doktor 
* 1996 	Felice Lieh Mak, kinesisk professor i psykiatri
* 1995 	Adem Demaçi, kosovoalbansk forfatter
* 1994 	Kristian Ottosen, norsk krigsforfatter
* 1993 	Gerhard Schoenberner dokumenterte nazi-terror
* 1992 	Lopez and Marcelliano, filippinere
* 1991 	Eigil Nansen, norsk menneskerettighetsforkjemper
* 1990 	Georg Klein, svensk patolog
* 1989 	Inge Genefke, jobber for torturofre i Danmark
* 1988 	Robert Lifton, studerte effekten av atombombe og nazi-psykologi
* 1987 	A. Koragin, russisk psykiater
* 1986 	Elie Wiesel

## Referanser


## Eksterne lenker
* uio.no Liste over tidligere vinnere av UiOs menneskerettighetspris
7. etappe i Tour de France 2008

**Syvende etappe i [[Tour de France 2008]]** ble kjørt fredag den 11. juli og gikk fra Brioude til Aurillac. Ruten var 159 km lang. Kim Kirchen styrket sitt grep om grønn trøye og beholdt gul trøye med sin 4.-plass. Også Stefan Schumacher og Cadel Evans styrket sine posisjoner, mens Thor Hushovd ble liggende 29 poeng etter i poengkonkurransen.

***Etappe:** 7
***Dato:** 11. juli
***Lengde:** 159 km
***Norske resultater:**
: 24. Thor Hushovd  +0.33
: 81. Kurt Asle Arvesen +4.36
***Gjennomsnittshastighet:** 40,9

## Sprint og fjellpasseringer

### 1. sprint (Saint-Flour)

Etter 46,5 km

### 2. sprint (Paulhac)
Etter 74 km

### 3. sprint (Saint-Simon)
Etter 148 km

### 1. klatring (Côte de Fraisse)
3. kategori stigning etter 11 km

### 2. klatring (Côte de Villedieu)
4. kategori stigning etter 52 km

### 3. klatring (Col d'Entremont)
2. kategori stigning etter 101,5 km

### 4. klatring (Pas de Peyrol)
2. kategori stigning etter 117 km.

### 5. klatring (Côte de Saint-Jean-de-Donne)
3. kategori stigning etter 150 km.

## Resultatliste

## Ryttere som brøt
*95 Mauro Facci fra Quick Step.
*106 John Gadret fra Ag2r-La Mondiale.
*121 Christophe Moreau fra Agritubel.
*166 Lilian Jégou fra Française des Jeux.
*192 Magnus Bäckstedt fra Team Garmin rakk ikke i mål innen tidsfristen.

## Eksterne lenker
* Etappeside på Letour.fr
«Havmannen» (skip)

**«Havmannen»** (senket 1683) var en norsk-dansk fregatt eid av Vestindisk-guineisk Kompagni og
brukt som slaveskip. Underveis fra København til St. Thomas med rundt femti slaver og like mange passasjerer,
inntraff mytteri der kapteinen, Jørgen Iversen Dyppel, ble drept (1682). Fregatten snudde i Den engelske kanal og ankret opp ved Risøen utenfor Marstrand. Der ble skipet senket mens rettssaken ventet (1683). En dagbok fra passasjer og rederiansatt Simon Braad, samt dokumenter fra rettssaken, ble brukt som materiale til Knut Eidems bok *Mytteri ved daggry* (Gyldendal, 1976).

## Referanser


## Eksterne lenker
* Knut Eidem: Mytteri ved daggry. I bokhylla.no
George Herriman

**George Joseph Herriman** (født 22. august 1880, død 25. april 1944) var en amerikansk tegneserieskaper og avistegner. Han ble særlig berømt for den surrealistiske humortegneserien *[[Krazy Kat]]* (1913-1944).

## ''Krazy Kat''

George  Herriman begynte sin karriere som serietegner tidlig på 1900-tallet. I 1910 skapte han serien *[[The Dingbat Family]]*, som var en daglig avisstripe om en smått dysfunksjonell familie. I denne serien opptrådte også en katt og en mus, som ble populære og fikk sin egen stripe i 1913 under tittelen *Krazy Kat*. Det er en absurd humorserie om en vill katt, ei rampete mus og en hund som er politimann. De møtes i et stilisert, øde gatelandskap med merkelige formasjoner, og står i et umulig trekantforhold til hverandre der alle elsker feil figur, det vil si den som hater en. Humoren består av slapstickkomikk der musa kaster en murstein på fienden, den forelskede katten, og en blanding av kjærlighetsforviklinger og underfundige vitser omkring kommunikasjon. Krazy Kat fikk sin egen søndagsside i 1916, som ga Herriman mulighet til å boltre seg og utvikle universet mer enn hva dagsstripen hadde gjort. Serien ble ingen stor kommersiell suksess, men syndikert til omkring 30 aviser og var svært populær blant intellektuelle og kritikere; blant annet skrev kunstkritikeren Gilbert Seldes et rosende essay om serien i sin bok *The Seven Lively Arts* (1924, oppdatert 1957). Poeten E.E. Cummings skrev forordet til den første boksamlingen med Krazy Kat i 1946. *Krazy Kat* har ofte blitt regnet blant tidenes beste tegneserier, og Bill Watterson, skaperen av *[[Tommy og Tigern]]*, er bare en av flere serieskapere som har nevnt Herriman og Krazy Kat som sin viktigste inpirasjonskilde. 

Herriman tegnet Krazy Kat alene fram til han døde i 1944 (i motsetning til mange andre serieskapere ansatte han aldri assistenter). Hans siste år var preget av personlige tragedier; hans kone Mabel, som han hadde vært gift med i nesten tretti år, omkom etter en bilulykke i 1931, og den yngste datteren deres døde under en kirurgisk operasjon i 1939.

Fil:1922 0121 krazykat det 650.jpg|Herrimans absurde humorserie *[[Krazy Kat]]* gikk i William Randolph Hearsts aviser 1913–1944. Denne er fra 1922.
File:Krazy Kat 1922-06-25 hand-colored.jpg|Håndkolorert originaltegning av *Krazy Kat* fra 1922


## Referanser

## Eksterne lenker
* 
* 
* 
*  Biografi med bilder
ITunes Originals – PJ Harvey

***iTunes Originals – PJ Harvey*** er et virtuelt album av den engelske sangeren PJ Harvey, utgitt eksklusivt gjennom iTunes som en del av -serien av digitale album. Dette albumet er ikke tilgjengelig i noe fysisk format. Albumet inneholder et utvalg av Harveys mest kjente singler i tillegg til et utvalg intervjuer og konsertopptredener innspilt spesielt for denne utgivelsen.

## Sporliste
Alle sangene er skrevet av PJ Harvey.

#«Dress First Got People Interested In Me» (intervju)
#«Dress» (albumversjon)
#«An Old Fashioned Fairy Tale» (intervju)
#«Fountain» (iTunes Original-versjon)
#«Dark Things Happening» (intervju)
#«Down By the Water» (albumversjon)
#«The Perfect Band for a Perfect Day» (intervju)
#«A Perfect Day Elise» (iTunes Originals-version)
#«Why the Stories Album Was So Successful» (intervju)
#«Good Fortune» (iTunes Originals-versjon)
#«Collaborating With Thom Yorke» (intervju)
#«This Mess We're In» (albumversjon)
#«Ugly Is a Good Start» (intervju)
#«The Life and Death of Mr. Badmouth» (iTunes Originals-versjon)
#«Living in Fear of Comfort» (intervju)
#«The Letter» (albumversjon)
#«Two Ferrets in a Bag Trying to Get Out» (intervju)
#«Uh Huh Her» (iTunes Originals-versjon)
#«There's Beauty in Darker Days» (intervju)
#«The Darker Days of Me & Him» (iTunes Originals-versjon)

## Eksterne lenker
*
Danijal Akhmetov

**Danijal Akhmetov** (født i 1954) var politiker og statsminister i Kasakhstan fra han ble valgt i 2003 til han trakk seg i begynnelsen av 2007. Etter at han trakk seg ble han utnevnt til forsvarsminister. 

## Referanser
Puy de Dôme

**Puy de Dôme** er et vulkansk fjell i Massif Central i det sentral-sørlige Frankrike, og er et av fjellkjedens yngste fjell. Puy de Dôme er en såkalt lavadom og når 1&nbsp;464 moh. Fjellet ligger om lag 10 km fra storbyen Clermont-Ferrand, i departementet Puy-de-Dôme. Årlig får fjellet om lag 500.000 besøkende turister. Det er bygget et turistsenter i fjellskråningen. Enkelte år går Tour de France over veiene langs fjellsiden.

Fjellet var i oldtiden en førkristen helligdom, og romerne reiste et Merkurtempel i fjellet. I året 1648 beviste Florin Périer at barometriske variasjoner skyldtes luftens tyngde, ved å  måle høyden til en kvikksølvsøyle i tre ulike høyder av fjellet. 

Både Abraham Gottlob Werner og Leopold von Buch studerte fjellet og trakk ulike konklusjoner om dets opprinnelse. Førstnevnte geolog utformet den senere neptunisme-teorien basert på studier av bl.a Puy de Dôme. I 1875 ble et fysisk laboratorium anlagt på fjellet. 

Som en del av Chaîne des Puys ble Puy de Dome i 2018 oppført på UNESCOs verdensarvliste.

## Referanser


## Eksterne lenker
*
White Chalk

***White Chalk*** er et album fra 2007 av den engelske sangeren PJ Harvey. Arbeidet med albumet startet i 2006 sammen med produsenten Flood og John Parish som også jobbet sammen med henne på *[[To Bring You My Love]]* og *[[Is This Desire?]]*. Andre bidragsytere på *White Chalk* er  og Jim White fra .

## Sporliste
Alle sangene er skrevet av PJ Harvey.

# «The Devil» &ndash; 2:58
# «Dear Darkness» &ndash; 3:10
# «Grow Grow Grow» &ndash; 3:23
# «When Under Ether» &ndash; 2:25
# «White Chalk» &ndash; 3:13
# «Broken Harp» &ndash; 1:59
# «Silence» &ndash; 3:11
# «To Talk to You» &ndash; 4:01
# «The Piano» &ndash; 2:37
# «Before Departure» &ndash; 3:49
# «The Mountain» &ndash; 3:11

## Personell

*PJ Harvey: vokal, piano, akustisk guitar, siter, bassgitar, keyboard, munnspill, harpe, fele.
*John Parish: trommer, vokal, bassgitar, banjo, akustisk gitar, perkusjon, vinglass.
*: piano, optigan, vokal, mellotron, keyboard, .
*Jim White: trommer, perkusjon.

*med*

*: concertina på «Before Departure».
*, , , Nico Brown og : støttevokal på «Before Departure».

## Eksterne lenker
*
Rajapalayamhund

**Rajapalayamhund** er en mynde som stammer fra det sørlige India, der den har vært populær som jakthund på villsvin og selskapshund for lokalaristokratiet. Alternativt er denne hunden kjent som **poligarhund** og **paleiyakaran** i hjemlandet.

## Opprinnelse
Rajapalayamhund har fått navn etter byen Rajapalayam i Tamil Nadu, i det sørlige India, der den blir mest vanlig oppdrettet i Virudhunagardistriktet. Den er ikke anerkjent av de store internasjonale kennelklubbene, men den anerkjennes av Kennel Club of India (KCI).

Opphavet til denne hunden er ukjent, men det har blitt spekulert i om rasen kan ha vært en progenitor for dalmatiner. Det er også kjent at rasen ble brukt i krigshandlinger mot britene under de såkalte Karnatakakrigene.

Ekte Rajapalayamhunder er nær utdødd og finnes kun i små, begrensede områder i Tamil Nadu. Dersom ingen ting blir gjort for å redde denne hunden vil trolig rasen forsvinne i løpet av kort tid. Den indiske kennelklubben (KCI) har lansert prosjektet «Save the Rajapalayam Project» for å redde rasen, men det er uvisst om de lykkes.

## Utseende, anatomi og fysikk
Rajapalayamhund er ei stor mynde med glatt, kort og fin pels. På hodet, brystet, buken og nedover bena er pelsen myk, mens dekkhårene er stive ellers på kroppen. Den er kraftigere og tyngre bygget enn mynder flest og har en noe bredere skalle. Huden i pannen kan danne rynker.

Skulderhøyden er gjerne 60-75 cm (typisk 65 cm for tisper og 70 cm for hanner) og vekten 20-28 kg. Gjennomsnittshøyden på disse hunden har blitt mindre med årene, men indiske kynologer hevder allikevel at denne hunden er den mest opprinnelige av de indiske myndene. Den mest populære fargen er melkehvit (elfenbenshvit) med rosa nesebrusk og lepper og gyldenbrune øyne, men den finnes i flere farger og fargekombinasjoner, herunder sort, brun og flekket sort/hvit.

Rajapalayamhund er mer utholdende enn hurtig til mynde å være.

## Bruksområder
Rajapalayamhund har i India først og fremst vært kjent som en nyttig brukshund, en ypperlig jakthund. Rasen tilhører hetshundene og egner seg ypperlig til blant annet villsvinjakt. I motsetning til mynder flest (som primært bruker synet) bruker rasen også luktesansen aktivt når den jakter. Den er også en glimrende vakthund og kan dessuten bli en god familiehund.

## Lynne og væremåte
Rajapalayamhund hevdes å være lojal og mild mot familien (inkludert barn), men reservert og territorial ovenfor fremmede. Den liker ikke berøringer av fremmede, og kan best karakteriseres som en klassisk «enmannshund». I så måte er dette en hunderase som passer best for svært erfarne hundefolk. Som mynder flest er den selvstendig, egenrådig og effektiv. Pelsen krever minimalt med stell om kostholdet er sunt og fullverdig. Rasen er nøysom i kosten.
Morten Harper

**Morten Harper** (født 1973) er en norsk forfatter, tegneserieekspert, kommunepolitiker, juridisk konsulent og utredningsleder i Nei til EU.

Han har juridisk embetseksamen fra Universitetet i Oslo, der han også har studert blant annet medievitenskap. Han har skrevet flere fagbøker om tegneserienes form, historie og innhold. Han har også arbeidet som frilansjournalist og tegneserieanmelder i en rekke aviser, deriblant *[[Aftenposten]]*, *Dagens Næringsliv* og *Le Monde*. 

Som manusforfatter har han skrevet *Blodøks*, en actiontegneserie som ble illustrert av Geir Moen. Blodøks ble trykket i bladet *Conan*. 

Harper var dessuten initiativtager og fagkonsulent for TV-dokumentaren *Suksess i striper*, som ble sendt på NRK i 2004. 

Han har høstet mye anerkjennelse for sitt arbeid og sin kompetanse på tegneserier, og han ble tildelt Raptus-prisen under Raptus tegneseriefestival i Bergen i 2000 for sin journalistikk om tegneserier. Han var i 2008 president i Norsk Tegneserieforum (NTF).

Morten Harper har et langvarig engasjement i miljøbevegelsen bak seg. Han har siden 2019 vært medlem av Stjørdal kommunestyre, som representant for Sosialistisk Venstreparti.

## Bokutgivelser
* 1997: *Tegneseriens triangel : Tegneserien i og utenfor rutene 2*
* 1998: *Kapteinens skrekk : den 9. kunstart*
* 1998: *Rutenes hemmelighet : 9 genrer, 99 serier*
* 2003: *Hverdagen er ikke som du tror* – hefte om nye norske tegneserier

## Eksterne lenker
* Morten Harpers hjemmesider
Rajapalayam

**Rajapalayam** her flere betydninger

* Rajapalayam, by i det sørlig India
* Rajapalayam, indisk hunderase
Geir Emanuelsen

**Geir Emanuelsen** (født 1966) er en norsk musiker og bassist fra Arendal.

## Bakgrunn
Han startet sin musikalske karrière i Arendal med Heavy metal /  rock bandet Theo. Bandet ble oppløst i 1989/1990, og to av medlemmene dannet kort tid senere bandet Clawfinger.

Geir Emanuelsen har tidligere vært med i Dixie Ramblers og Howlin' Pimp-O-Negros. Nå spiller han i The Beat Tornados som han var med å starte i 1995, og i Go-Go Gorilla som gjorde comeback i 2024.

## Diskografi
* Theo – *[[The Good, the Bad, and the Ugly]]* (Veps, 1988)
* Go-Go Gorilla – *Stuck* (1991)
* The Beat Tornados – *Pole Position* (Flipside, 1998)
* Diverse Artister – *Broom Broom* (Samlealbum – 1999)
* The Beat Tornados – *Mission to Mir* (Flipside, 2001)
* The Beat Tornados – *Scandinavian Interlude* (Flipside, 2004) 
* Diverse Artister – *Never Too Loud! A Tribute To [[Backstreet Girls]]* (Samlealbum – 2006)

## Eksterne lenker
The Beat Tornados hjemmeside
The Peel Sessions 1991–2004

***The Peel Sessions 1991–2004*** er et samlealbum fra den engelske sangeren PJ Harvey og kom ut i 2006. Albumet inneholder en samling spesielt utvalgte sanger for bruk i John Peels radioprogram på BBC.

## Sporliste
Alle sangene er skrevet av PJ Harvey, unntatt hvor annet er notert.

# «Oh My Lover» (innspilt 29. oktober 1991) (opprinnelig på *[[Dry]]*) &ndash; 3:54
# «Victory» (innspilt 29. oktober 1991) (opprinnelig på *[[Dry]]*) &ndash; 3:33
# «Sheela-Na-Gig» (innspilt 29. oktober 1991) (opprinnelig på *[[Dry]]*) &ndash; 3:23
# «Water» (innspilt 29. oktober 1991) (opprinnelig på *[[Dry]]*) &ndash; 4:30
# «Naked Cousin» (innspilt 2. mars 1993) (ikke utgitt tidligere) &ndash; 4:09
# «Wang Dang Doodle» (innspilt 2. mars 1993) (Willie Dixon) (ikke utgitt tidligere) &ndash; 3:19
# «Losing Ground» (innspilt 5. september 1996) () (ikke utgitt tidligere) &ndash; 2:59
# «Snake» (innspilt 5. september 1996) (opprinnelig på *[[Rid of Me]]*) &ndash; 1:56
# «That Was My Veil» (innspilt 5. september 1996) (Harvey, John Parish) (opprinnelig på *[[Dance Hall at Louse Point]]*) &ndash; 3:06
# «This Wicked Tongue» (innspilt 10. november 2000) (opprinnelig på *[[Stories from the City, Stories from the Sea]]*) &ndash; 3:46
# «Beautiful Feeling» (innspilt 10. november 2000) (opprinnelig på *[[Stories from the City, Stories from the Sea]]*) &ndash; 3:54
# «You Come Through» (innspilt 16. desember 2004) (opprinnelig på *[[Uh Huh Her]]*) &ndash; 3:17

## Eksterne lenker
*
Haukebø & Rødseth

**Haukebø & Rødseth AS** er en av Norges eldste bilforhandlere. I 1922 startet Haukebø & Rødseth med salg og service av Ford. I dag ledes bedriften av 3. generasjon ved Ole Bjørn Rødseth og er i dag forhandlere av Ford, Subaru og Mitsubishi. Selskapet holder til i moderne lokaler ved Fuglset i Molde.

## Eksterne lenker
* Hjemmeside
The Beat Tornados

**The Beat Tornados** er et norsk instrumental-/surfrock-band med opphav fra Arendal.

## Informasjon
Musikken er instrumental klassisk surfrock, inspirert av blant andre Dick Dale. Bandet er basert i Oslo og startet opp i 1995 av Geir Emanuelsen (bassgitar) og Bjørn Haglund (gitar), begge fra Arendal. Arendalitten Tom Rudi Torjussen (Jim Stärk) var bandets første trommeslager på fulltid (1995–1998), etter at Morten Pisani fra Hornindal og Ottar Vigerstøl (ex. Clawfinger) hadde vært midlertidig innom bandet.

De slapp sitt debutalbum som var en mini-CD ved navn *Pole Position* i 1998. På den hadde de bl. a. tolket folkevisen «Oppå fjellet», som ble brukt i snowboardfilmen *Sist vinter*. Morten Pisani, samt Jørn Raknes (gitar) fra Homborsund ble etterhvert med permanent. Pisani og Raknes har sammen med Haglund og Emanuelsen utgjort bandets besetning siden. Bandet spilte inn kjenningsmelodien til TV-serien Stompa til barneplaten *Broom Broom* i 1999.

I 2001 slapp de musikkalbumet *Mission To Mir*. Mesteparten av musikken var egenkomponert, samt en Edvard Grieg-miks kalt «The Griegster». I 2004 kom albumet *Scandinavian Interlude*, og med var bl. a. sporet «Return Of The Griegster». Musikken til The Beat Tornados har bl. a. blitt brukt i spillefilmene *[[Capo Nord]]*, *[[Lange flate ballær]]*, Monstertorsdag, *[[Gymnaslærer Pedersen]]* og *[[Kalde føtter (film)|Kalde føtter]]*.

Bandet har signert med plateselskapet Wicked Cool Records som eies av Little Steven (Steven Van Zandt), kjent fra Bruce Springsteens E Street Band, og som mafiaskurken Silvio Dante i TV-serien The Sopranos. I desember 2007 hørte han bandet ble spilt i butikken "Angel's Speed Equipment" i Oslo og tok så kontakt med dem for signering.

## Medlemmer
*Geir Emanuelsen – Bassgitar
*Bjørn Haglund – Gitar
*Jørn Raknes – Gitar
*Morten Pisani – Slagverk

## Diskografi
**[[Pole Position]]* (Flipside, 1998)
**[[Broom Broom]]* (Samlealbum – 1999)
**[[Mission to Mir]]* (Flipside, 2001)
**[[Scandinavian Interlude]]* (Flipside, 2004) 
**[[Never Too Loud! A Tribute to Backstreet Girls]]* (Samlealbum – 2006)

## Plateanmeldelser
*Rockweb - Mission to Mir 
*Panorama - Mission to Mir 
*Dagbladet - Mission to Mir 
*Adressa - Scandinavian Interlude 
*Dagbladet - Mission to Mir 
*Dagbladet - Pole Position 

## Eksterne lenker
* 
*  The Beat Tornados
Yas Marina Circuit

**Yas Marina Circuit** er en motorsportbane i Abu Dhabi i De forente arabiske emirater. Den er arena for Formel 1-løpet Abu Dhabis Grand Prix, som første gang ble arrangert i . Banen er bygget på den kunstige Yas-øya, og var den andre Formel 1-banen i Midtøsten, etter Bahrain International Circuit.

Banen var opprinnelig planlagt som en gatebane, men dette ble senere endret til en permanent racerbane. Banen har 21 svinger som slynger seg rundt på øya, passerer forbi marinaen og gjennom Yas Marina Hotel. Banen har flere lange rettstrekninger og krappe svinger. Det er fem store tilskuertribuner rundt banen. Like ved banen ligger den store fornøyelses- og temaparken Ferrari World.

Yas Marina Circuit ble bygget av selskapet Aldar, som også bygget parken, havna, samt hoteller og strender som omringer området. 

Banen ble etter Abu Dhabi Grand Prix 2010 kritisert av førerne for mangelen på forbikjøringsmuligheter. Fernando Alonso var ute av stand til å passere Vitalij Petrov gjennom en stor del av løpet, og Mark Webber ble også liggende bak Alonso. Løpets organisatorer ble oppfordret til å gjøre endringer på banen til løpet i 2011, med henblikk på å lage flere reelle muligheter til forbikjøring. Baneledelsen gikk først med på å gjøre slike endringer, men endringene er senere blitt utsatt som følge av den store økningen av forbikjøringer i Formel 1-sesongen 2011 forårsaket av innføringen av DRS- og KERS-systemene, samt nye dekkstrategier etter at Pirelli erstattet Bridgestone som dekkleverandør.

## Se også
*Liste over Formel 1-baner
*Abu Dhabis Grand Prix

## Eksterne lenker
* 
* news.bbc.co.uk
*  www.formula1.com 
* Banens beliggenhet på Google Maps
Vitantonio Liuzzi

**Vitantonio «Tonio» Liuzzi** (født 6. august 1983 i  Locorotondo, Italia) er en italiensk Formel 1-fører som i -sesongen kjørte for HRT.

## Karriere
Liuzzi debuterte i Formel 1 for Red Bull Racing i 2005. Opprinnelig skulle han og Christian Klien, som han da bodde med i Hemel Hempstead i England, dele setet og kjøre fire og fire løp, men det endte med at Klien fikk setet i de resterende løpene etter at Liuzzi hadde kjørt sine. Han tok sine to første poeng i San Marino etter at han kjørte inn til en sterk 7.-plass. Liuzzi er nå bosatt i Pescara i Italia.

Før 2006-sesongen signerte Liuzzi med det nyetablerte juniorlaget til Red Bull, tidligere Minardi, med navn Scuderia Toro Rosso. Poeng var utenfor rekkevidde da bilen utover sesongen ble langt svakere enn konkurrentene grunnet bruk av en nedtrimmet V10 i stedet for den nye V8-motoren som ble brukt av alle de andre lagene. Høydepunktet var under løpet i USA hvor han tok en 8.-plass.

Liuzzi ble hos Toro Rosso i 2007, men til tross for en sterk 6.-plass i Kina mistet han setet til Sébastien Bourdais før 2008-sesongen. Han sikret seg i stedet en plass som testfører hos Force India.

I 2009 fikk Liuzzi kjøre igjen da Force Indias faste fører Giancarlo Fisichella gikk til Ferrari som erstatning for Felipe Massa. Han tok sin beste plassering i karrieren på startrekken foran Italias Grand Prix med en 7.-plass. Han måtte imidlertid bryte løpet da girkassen havarerte på 19. runde.

Den 27. november 2009 ble Liuzzi annonsert som fast fører hos Force India for 2010-sesongen.

## Resultater
### Fullstendige Formel 1-resultater
(Forklaring) (resultater i uthevet skrift indikerer **pole position**, resultater i kursiv indikerer *raskeste runde*)

## Se også
* Liste over Formel 1-førere
## Referanser


## Eksterne lenker
* 
*
Odvar Korsvold

**Odvar Korsvold** (født 22. juni 1926, død 9. juli 2008) var flyver og forretningsmann, mest kjent som stifteren av Norrønafly.

Odvars far var baptistpastor og i sine guttedager ble det en del flytting rundt om i landet på Odvar. Han vokste opp flere steder i Nord-Norge, dels i Drammen. Under okkupasjonen, da Odvar var 17 år  måtte han i 1943 flykte til Sverige på grunn av tyskerfiendtlige aktiviteter.

I Sverige arbeidet han først som skogsarbeider, senere i den Norske Legasjonen. Han tok flyverutdannelse i 1946 i Widerøes Flyveselskap, og i 1949 fløy han Finnmarksruten for  Widerøe  og SAS.

Han stiftet A/S Norrønafly  den 1. oktober 1953 som han bygget opp med en-motors fly av ulike slag og det ble etter hvert en broket flåte som holdt til på Fornebu.

Ryggraden i selskapet i denne oppbyggingsfasen var Fotoavdelingen. Den ga gode inntekter helt fra starten og langt opp i 80-årene. Oppdragsgivere var Geografisk oppmåling og Kystkartverket (det nåværende Statens kartverk).

I 1954 flyttet selskapet til «Dumpa» på Fornebu, hvor han kjøpte en hangar og noen gamle trebygninger.  Her ble det utført service og reparasjoner vedlikehold av både egne og andres flymaskiner.

1958	 anskaffet Norrønafly en Convair 240 og sammen med Erik Myhre Reisebyrå ble Norrønafly det første selskap som kunne sende «Charterturister» til Mallorca –  Da de store selskapene  oppdaget at dette var et lukrativt marked, innså Odvar at lille Norrønafly ikke hadde økonomiske muskler nok til å overleve i denne kampen. Han valgte å konsentrerte seg om sine andre andre virksomhetsområder som også omfattet import av  Piper og Cessna fly,

I 1969 flyttet Korsvold deler av virksomheten til  Åstorp Gaard i Rakkestad. Her blir det bygget en hangar anlagt en 800 m lang Flystripe som senere blir utvidet til den nåværende Rakkestad flyplass, Åstorp.

I 2003 var Norrønafly 50 år og Korsvold  kunne registrere  at flyverkstedet på Rakkestad ble sett på som en betydelig aktør for småflymiljøet i Norge som kunne  utføre alle større reparasjoner og vedlikehold av fly.

## Eksterne lenker
*
Abu Dhabis Grand Prix

**Abu Dhabis Grand Prix** (arabisk: *سباق جائزة أبوظبي الكبرى* */ Sibāq Jā'izat Abū Ẓabī al-Kubrā)* er et Formel 1-løp som er blitt arrangert på Yas Marina Circuit i Abu Dhabi, i De forente arabiske emirater, siden . 

Det første løpet fant sted 1. november 2009, og med løpsstart kl. 17.00 lokal tid var dette det første F1-løpet som ble startet i dagslys og avsluttet i flombelysning etter mørkets frambrudd. I Formel 1-sesongen 2009 og 2010 var løpet sesongavslutningen, før løpet gikk til å være den 2. siste runden i ,  og , før løpet igjen ble sesongavslutningen igjen fra  og til dags dato. 

Før Abu Dhabis Grand Prix 2021 fikk banen en stor oppgradering der flere av svingene ble endret, og utvidet. De største endringene var sving 5-6-7 ble til nye sving 5 som gikk direkte i hårnålsvingen, uten sjikanen og en annen stor endring var sjikanen i sving 11-12-13 samt sving 14, som ble til en stor sving, nye sving 9. Den nye banen ble designet av Mrk1 Consulting og Driven International

9. desember 2021 ble det annonsert at Abu Dhabis Grand Prix skal minst kjøres til og med Formel 1-sesongen 2030

## Vinnere av Abu Dhabis Grand Prix

## Første-gangs-vinnere

##### '''Abu Dhabis Grand Prix''' har vært vertskap til følgende førere/ konstruktørers første seier:

### Konstruktør(er)

## Tittelavgjørelser

###### '''Abu Dhabis Grand Prix''' har vært vertskap til følgende tittelavgjørelser:

### Fører(e)

### Konstruktør(er)

## Referanser

## Eksterne lenker
*
Motorskip

Et **motorskip** (skipstypeforkortelse **MS** eller **M/S**) er et sjøgående skip hvor fremdriften besørges av en motor, vanligvis en dieselmotor.
Skarstad

**Skarstad** er ei grend og navnet på en gård i Åbygda i Bindal kommune i Nordland. Her bor det ca. 25 personer fordelt på fire gårdsbruk med samme gårdsnummer. 

I middelaldersk (katolsk) tid stod det ei stavkirke på et av gårdsbrukene. Den ble betjent av en kapellan som omkom i ei sideelv til Åelva. Sideelven har fått navnet Kapellanselva etter nettopp denne hendelsen.
Justøybrua

**Justøybrua** er ei 116 meter lang veibru på fylkesvei 3664 i Lillesand kommune i Agder. Brua krysser Blindleia ved Sundet mellom fastlandet og Justøya. Justøybrua ble åpnet 24. oktober 1949 og erstattet en tidligere fergeforbindelse over sundet. Brua har ett kjørefelt. Seilingshøyde 19 meter.

## Se også
*Liste over broer i Norge
*Liste over broer i Norge etter lengde

## Eksterne lenker
* Blindleia.info: Justøybrua
* Lillesand kommune: Kart 7 - Justøya
* Fædrelandsvennen: Justøybrua sprekker (15. august 2007)
* NRK: Skal sjekke Justøybrua (15. august 2007)
Mikkel

**Mikkel** er en kortform av mannsnavnet *[[Mikael]]*, som har opprinnelse i hebraiske *micha*, «hvem er som», og *el*, «Gud».

Mikkel kan også ha norrønt opphav fra *mikill/mykill*, «stor» eller «diger».

## Utbredelse
*Michell* var et vanlig mannsnavn i Norge på 1500-tallet. Over 140 personer med navnet er nevnt i Norske Lensrekneskapsbøker 1548-1567.
*Mikkel* var et populært mannsnavn i Norge på 1600-tallet og ble igjen populært fra 2010-årene.

|}

## Kjente personer med navnet
Personene i listen er ordnet kronologisk etter fødselsår.
* Mikkel Gaup (f. 1968), norsk skuespiller
* Mikkel Bugge (f. 1978), norsk forfatter
* Mikkel Kessler (f. 1979), dansk bokser
* Mikkel Niva (f. 1988), norsk programleder og standup-komiker
* Mikkel Bang (f. 1990), norsk snowboarder
* Mikkel Aaland, amerikansk fotograf
* Mikkel Diskerud (f. 1990), norsk fotballspiller

## Annen bruk av navnet
* *[[Mikkel Rev]]*, en barnesang
* *dustemikkel*, et nedsettende uttrykk for en dum person
* *dåsemikkel*, et nedsettende uttrykk for en dum, klossete eller tiltaksløs person
* *fliremikkel*,  et nedsettende uttrykk for en persom som ler mye
* *sosemikkel*, et nedsettende uttrykk for en rotete og uordentlig person
* *[[Mekke Mikkel]]*, den norske tittelen på en engelsk stop motion-serie produsert i England i perioden 2002–2004 

## Referanser


## Eksterne lenker
Nussir

:*For selskapet, se [[Nussir (selskap)]].*
**Nussir** (nordsamisk) er en betegnelse på flere landskapsområder i Finnmark, for det meste fjellformasjoner. Alle fjellene markerer seg ved å være separert fra et større fjellmassiv med en dal, skar eller "hals". I tillegg er de alle svært bratte på den siden som vender ned mot lavlandet. Ordet *nussir* er falt ut av det samiske språket, så man vet ikke konkret hva ordet beskriver. 

## Kvalsund
Det største av fjellene som bærer navnet ligger ovenfor «Finnbyen» i bygda Kvalsund (Ráhkkerávju) i vestfinnmarkskommunen Kvalsund (Fálesnuorri). Navnet skrives tidvis også iblant "Nussor". På norsk refererer navnet til tinden nærmest bygda, mens resten av fjellmassivet kalles *Steinfjellet*. På samisk, derimot, bærer hele Steinfjellet dette navnet. I nærheten av fjellet ligger to vann som også bærer navnet:  "Nussorvannet" (Nussirjávri) ved foten av tinden, og Nussir-Suolojávri (på norsk Nedre Saltvannet) som ligger på den andre siden av Steinfjellet. Gamle dokumenter refererer også til ei elv i Kvalsundtraktene som kalles «Nusserelv» - "nusser" er en form av ordet man ofte finner på eldre kart.

## Alta
Ved Leirbottenvannet mellom Alta og Kvalsund ligger en annen tind som kalles Nussir. Oppe på platået bak tinden ligger et vann som heter Nussirjávri (Nussirvannet), hvorfra det renner ei elv som heter Nussirjohka (Nussirelva).

## Anárjohka nasjonalpark
De to andre stedene som bærer navnet ligger helt i andre enden av Finnmark, i Anárjohka nasjonalpark: Galmmatnussir og Gurbbes'nussir, som markerer parkens nordvestre grense.

## Annet
Nussir i Kvalsund har blitt gjenstand for allmenn oppmerksomhet i det siste pga. selskapet Nussir ASAs planer om å starte gruvedrift der, og tilløp til konflikt med den lokale reindriftsenheten.
Oslo bystyres sekretariat

**Bystyrets sekretariat** er Oslo bystyres administrasjon og direkte underlagt bystyret og ordføreren. Bystyrets sekretariat har sitt tilhold på Oslo rådhus, består av 45 medarbeidere og ledes av direktør Lars Arne Ryssdal.

## Oppgaver
Bystyrets sekretariat har som hovedoppgave å tilrettelegge for arbeidet som gjøres i bystyret og bystyrets organer gjennom å gi faglig og administrativ støtte og råd til bystyrets folkevalgte.

En stor del av sekretariatets arbeid er avvikling av møter, saksbehandling og informasjonsformidling. Virksomheten er sekretariat for bystyret, bystyrets fagkomiteer, finanskomiteen, klagenemda, valgstyret og forretningsutvalget.
Sekretariatet er dessuten ansvarlig for den praktiske gjennomføringen av stortingsvalg, sametingsvalg, kommunestyrevalg og valg til bydelsutvalg i Oslo. Ordførerens kontor og herunder saksbehandling av representasjon på rådhuset i Oslo hører innunder sekretariatet.

## Kort historikk
Bystyrets sekretariat fikk sin nåværende form i 1986, da parlamentarismen ble innført som styringsform i Oslo. Sekretariatets historiske forløper var *skriveren* for «De tolv eligerede menn» – byens styre fra 1740, og Formannskapets kontor fra 1897, med det tilhørende Valgsekretariatet og Bydelsutvalgenes fellessekretariat.

## Kilder
*Slik  styres Oslo, Bystyrets sekretariat, Oslo 2007
*Oslo kommunes styringssystem, Bystyrets sekretariat
*Folkevaltopplæring, Oslo bystyre 2007 – 2011, Bystyrets sekretariat, Oslo 2007
*Kommunal håndbok for Oslo 2008, Bystyrets sekretariat, Oslo 2008
*Om Bystyrets sekretariat  Oslo kommune, september 2016
Ståle Storli

***Ståle Storli***, også skrevet ***Staale Storlid***, er ei folkevise fra Telemark; historien er også fortalt i en roman av John Lie fra 1880.

## Visa
*Ståle Storli* er ei vise om kjærlighet til ei husmannsjente, som ikke blir gjengjeldt. Tekst og melodi har ukjent opphavsmann. Et lydopptak der kvedaren Aslak Brekke synger visa til harmoniumakkompagnement av Eivind Groven, ble gjort av NRK i 1936. Orgelet er stilt i samme skala som Aslak synger. Visa er også utgitt i ei innspilling med  Agnes Buen Garnås.

## Romanen
Telemarksforfatteren John Lie (1846–1916) utgav bygderomanen *Staale Storli : En fortælling fra Telemarken* i 1880. En seinere utgave fra 1895 har tittelen *Staale Storlid, en Gardmannssøn fra Telemarken*. Boka ble oversatt til nynorsk av sønnen Haakon Lie og kom ut  til forfatterens 100-årsjubileum i 1946 med forord av Johan Falkberget.

## Eksterne lenker
;Visa 
* Lydklipp fra visa sunget av Aslak Brekke
* Lydklipp fra visa sunget av Agnes Buen Garnås
;Romanen 
* Romanen ''Ståle Storli'' av John Lie (hele boka fra 1946 i faksimile)